ETIAS

ETIAS (European Travel Information and Authorisation System, Euroopa reisiteabe ja -lubade süsteem) on planeeritud 2025. aastast käivituv Euroopa Liidu ja Schengeni ala elektrooniline viisasüsteem. ETIAS-es osalevad kõik Euroopa Liidu liikmesriigid peale Iirimaa ning Šveits, Norra, Island ja Euroopa kääbusriigid. Süsteemi käivitamisele järgneb kuuekuuline üleminekuperiood, mil reisiloa olemasolu ei nõuta. Üleminekuperioodile järgneb kuuekuuline nn tähtajapikendus, mil reisija saab erandolukorras ületada ühe korra piiri ilma kehtiva ETIAS reisiloata. ETIAS sarnaneb USA-s kasutatava ESTA-ga, lisaks sarnastele Austraalia, Kanada ja Uus-Meremaa süsteemidele. Süsteemi käikuminekul on vaja ETIAS-e viisat Schengeni alasse ning Bulgaariasse, Rumeeniasse ja Küprosele sisenemiseks. Esmakordselt käis elektroonilise viisa idee Euroopa Komisjon välja 2016. aastal ja ametlikult loodi 12. septembril 2018. Reisiloa saamiseks tuleb täita internetis avaldus, hinnaks 7 eurot (tasuta alla 18- ja üle 70-aastastele). Tavaliselt peaks süsteem andma vastuse automaatselt, kuid mõnedel piiratud juhtudel võib võtta kuni 30 päeva. Aktsepteeritud ETIAS annab loa programmis osalevatesse riikidesse sisenemiseks kuni 90 päevaks 180 päeva jooksul, kehtivusega kuni kolm aastat või reisidokumendi aegumiseni, kumb iganes juhtub varem. 30 Euroopa riiki nõuavad viisanõudest vabastatud reisijatelt ETIAS-e reisiluba. Need on järgmised: : Austria Belgia Bulgaaria Eesti Hispaania Horvaatia Island Itaalia Kreeka Küpros Leedu Liechtenstein Luksemburg Läti Madalmaad Malta Norra Poola Portugal Prantsusmaa Rootsi Rumeenia Saksamaa Slovakkia Sloveenia Soome Šveits Taani Tšehhi Vabariik Ungari Kaudselt nõuavad reisiluba ka Euroopa kääbusriigid - Andorra, Monaco, San Marino ja Vatikan, mis on ligipääsetavad ainult ETIAS-e riikide kaudu, Monacos kehtivad mere kaudu saabunutele samad viisanõuded. Viisanõudest vabastatud kolmandate riikide kodanikud peavad taotlema ETIAS-e reisiluba. Need on järgmised: Albaania Antigua ja Barbuda Ameerika Ühendriigid Araabia Ühendemiraadid Argentina Austraalia Bahama saared Barbados Bosnia ja Hertsegoviina Brasiilia Brunei Colombia Costa Rica Dominica El Salvador Grenada Gruusia Guatemala Honduras Hongkong Ida-Timor Iisrael Jaapan Kanada Kiribati Lõuna-Korea Macau Malaisia Marshalli saared Mauritius Mehhiko Mikroneesia Moldova Montenegro Nicaragua Palau Panama Paraguay Peruu Põhja-Makedoonia Saint Kitts ja Nevis Saint Lucia Saint Vincent ja Grenadiinid Saalomoni saared Samoa Serbia Seišellid Singapur Taiwan Tonga Trinidad ja Tobago Tuvalu Tšiili Ukraina Uruguay Uus-Meremaa Venezuela Ühendkuningriik Euroopa Liidu või Schengeni ala riikide kodanikud, kellel on topeltkodakondsus mõnes ETIAS-e riigis, ei vaja ETIAS-t, kui reisivad Euroopa Liidu või Schengeni ala riigi dokumendiga. Viisanõudest vabastatud reisijad peavad täitma elektroonilise taotlusvormi, kasutades kas ETIASe ametlikku veebilehte ([6]) või ametlikku mobiilirakendust. ETIASe reisiloa taotlemise tasu on 7 eurot. Taotlejad, kes on alla 18-aastased või üle 70-aastased, on selle tasu maksmisest vabastatud. ELi kodanike või kolmandate riikide kodanike pereliikmed, kellel on õigus vabalt liikuda kogu Euroopa Liidus, on samuti tasu maksmisest vabastatud. Enamik ETIASe taotlusi menetletakse eeldatavalt minutite jooksul. Mõnel juhul võib menetlus kesta kuni 14 päeva, kui taotlejalt nõutakse taotluse menetlemiseks lisateabe või -dokumentide esitamist, või kuni 30 päeva, kui taotleja kutsutakse vestlusele. ETIAS reisiluba on seotud reisija passiga ning reisiluba kehtib kuni 3 aastat või kuni passi kehtivusaja lõppemiseni, olenevalt sellest, kumb kuupäev on varasem. Kui reisija saab uue passi, peab ta taotlema uue ETIAS reisiloa. Kehtiva ETIASe reisiloaga võivad viisanõudest vabastatud reisijad viibida lühiajaliselt 30 Euroopa riigi territooriumil kuni 90 päeva 180-päevase ajavahemiku jooksul. Reisiluba ei anna automaatset õigust riiki siseneda või seal viibida. Piirile saabumisel kontrollib piirivalveametnik reisija passi ja muid dokumente ning veendub, kas reisija täidab Schengeni piirieeskirjades määratletud riiki sisenemise tingimusi. Reisiloa taotlejal on õigus esitada kaebus, kui talle ETIASe luba ei väljastata, tunnistatakse kehtetuks või tühistatakse. Kaebusi menetlevad ETIASe kasutamist nõudvate Euroopa riikide asjaomased ametiasutused. EL hoiatab reisijaid mitteametlike ETIASe veebilehtede eest, tuues välja, et kuigi mõnda neist veebilehtedest haldavad ausad ettevõtted, võivad teised tegutseda ebaausalt. [1] "COM_2016_0205_FIN.EST.xhtml.1_ET_ACT_part1_v2.docx". eur-lex.europa.eu. Vaadatud 11. aprillil 2023. "REGULATION (EU) 2018/1240 OF THE EUROPEAN PARLIAMENT AND OF THE COUNCIL of 12 September 2018". Euroopa Liidu ETIAS-e ametlik veebisait (14. november 2023). "Who should apply?". Euroopa Liit. Euroopa Liidu ETIAS-e ametlik veebileht (14. november 2023). "Who should apply?". Euroopa Liit. [2] [3] [4] [5] Euroopa reisiinfo ja -lubade süsteem (ETIAS) ametlik veebisait